**Medicīniskās apaugļošanas pakalpojuma sniegšanas kārtība**

1. IZPILDĪTĀJS ievēro šo kārtību, sniedzot valsts apmaksātus medicīniskās apaugļošanas pakalpojumus.
2. IZPILDĪTĀJS apņemas Līguma darbības laikā sniegt valsts apmaksātu medicīniskās apaugļošanas pakalpojumu, rūpējoties par iespējami labāka rezultāta sasniegšanu.
3. Valsts apmaksātais medicīniskās apaugļošanas pakalpojums ietver sevī šādus pakalpojumus:
	1. speciālista konsultācijas uzņemot personu pakalpojuma gaidīšanas rindā un pirms pakalpojuma uzsākšanas;
	2. medikamentozās stimulācijas vadīšanu;
	3. olnīcas punkciju (ietver ne vairāk kā 6 (sešas) ginekologa konsultācijas, ne vairāk kā 5 (piecus) ginekoloģiskus ultrasonogrāfijas izmeklējumus, anestēziju);
	4. sēklinieku biopsiju (ietver ne vairāk kā 3 (trīs) urologa konsultācijas, ne vairāk kā 3 (trīs) uroloģiskus ultrasonogrāfijas izmeklējumus, anestēziju);
	5. olšūnu insemināciju ar spematozoīdiem ar inkubācijas periodu vai intracitoplazmatisku spematozoīda injekciju ar inkubācijas periodu;
	6. embriju saldēšanu un atsaldēšanu (līdz 5 (pieciem) stobriņiem);
	7. embriju pārstādīšanu dienas stacionārā (ietver ne vairāk kā 3 (trīs) ginekologa konsultācijas un dienas stacionāra izmaksas);
	8. ginekologa konsultāciju un ultrasonogrāfijas izmeklējumu augļa olas novietojuma vizualizācijai un sirds toņu konstatēšanai (4.- 6. nedēļā pēc embriju transfēra).
4. IZPILDĪTĀJS līdz medicīniskās apaugļošanas reģistra un dzimumšūnu donoru reģistra izveidošanai nodrošina informācijas apmaiņu ar citām ārstniecības iestādēm, kuras sniedz valsts apmaksātus medicīniskās apaugļošanas pakalpojumus, sniedzot informāciju par medicīniskās apaugļošanas rezultātā no attiecīgā dzimumšūnu donora dzimumšūnām dzimušu bērnu 3 (trīs) darba dienu laikā no ārstniecības iestādes pieprasījuma saņemšanas.
5. IZPILDĪTĀJS nodrošina:
	1. personai pirmās konsultācijas saņemšanu, pirms pakalpojuma uzsākšanas, ne vēlāk kā 30 (trīsdesmit) dienu laikā no dienas, kad persona vērsusies pie IZPILDĪTĀJA medicīniskās apaugļošanas pakalpojuma saņemšanai;
	2. Personu, kurām neauglības ārstēšanai ir nepieciešams veikt medicīnisko apaugļošanu un kurām atbilstoši normatīvajiem aktiem ir tiesības šādu pakalpojumu saņemt, uzņemšanu centralizētā rindā VIS Medicīniskās apaugļošanas rindu (turpmāk – MAR) modulī;
	3. sekojošās informācijas ievadi VIS MAR modulī, uzņemot personu centralizētajā rindā medicīniskās apaugļošanas pakalpojumu saņemšanai:

5.3.1. vārds, uzvārds;

5.3.2. personas kods;

5.3.3. kontakttālrunis;

5.3.4.elektroniskā pasta adrese, uz kuru tiks nosūtīts uzaicinājums pakalpojuma saņemšanai;

* 1. personu informēšanu par centralizētās rindas medicīniskās apaugļošanas pakalpojumu saņemšanai uzturēšanas kārtību un veidu, kā persona tiks informēta par rindas kārtas pienākšanu pakalpojumu saņemšanai;
	2. medicīniskās apaugļošanas pakalpojumu sniegšanu personai, kurai VIS MAR norādīts statuss „*Uzaicināts*” un kura saņēmusi DIENESTA uzaicinājumu ar elektroniskā pasta starpniecību;
	3. pēc izvērtēšanas un pieņemta lēmuma uzsākt personai medicīniskās apaugļošanas procesu, VIS MAR medicīniskās apaugļošanas rindu modulī nekavējoties maina personas statusu uz „*Uzsākts*”;
	4. personas informēšanu par ārstēšanas procesu, tā riskiem, blaknēm un citiem nozīmīgiem jautājumiem, kas saistīti ar konkrēto ārstēšanas metodi, kā arī nepieciešamības gadījumā par iespēju saņemt valsts apmaksātus izmeklējumus, kas nepieciešami pirms un pēc medicīniskās apaugļošanas procedūras veikšanas;
	5. 80% medicīniskās apaugļošanas procedūras veic speciālisti, kuri iekļauti Līguma 2.pielikumā, bet gadījumā, ja darbinieku sastāva izmaiņu rezultātā kādu no minētajiem speciālistiem nepieciešams aizstāt ar citu, IZPILDĪTĀJS iesniedz DIENESTAM informāciju par attiecīgā speciālista atbilstību sekojošām prasībām, ņemot vērā, ka IZPILDĪTĀJS nodarbina:

5.8.1. vismaz 1 (vienu) sertificētu ginekologu, kurš ir veicis vismaz 50 olnīcu folikulu punkcijas un vismaz 20 olnīcu punkcijas, kas no tām ir veiktas pēdējo 2 (divu) gadu laikā;

5.8.2. vismaz 1 (vienu) speciālistu - embriologu, kura kvalifikācija atbilst Ministru kabineta 2013.gada 22.oktobra noteikumu Nr.1176 „Cilvēka audu un šūnu izmantošanas kārtība” 32.punktam un kurš ir:

5.8.2.1. saņēmis starptautiskas organizācijas „*European Society of Human Reproduction and Embryology*” izsniegtu sertifikātu;

5.8.2.2. veicis vismaz 50 intracelulāras viena spermatozoīda injekcijas olšūnā pēdējo 2 (divu) gadu laikā;

* 1. personai, kura nav sasniegusi 37 (trīsdesmit septiņu) gadu vecumu un kurai tiek veikts svaigā embrija transfērs vai arī embrija transfērs pēc kriokonservācijas, vienas medicīniskās apaugļošanas  procedūras laikā veic tikai viena embrija pārnesi;
	2. personai ne vēlāk kā 5 dienu laikā pēc medicīniskās apaugļošanas procedūras pabeigšanas VIS MAR modulī:

5.10.1. maina personas statusu uz *„Pabeigts”*;

5.10.2. ievada pieejamo informāciju par procedūras iznākumu atbilstoši veselības aprūpes organizēšanu un finansēšanu regulējošajos aktos noteiktajam, norādot rezultātu *„Veiksmīgs”* vai *„Neveiksmīgs”* un rezultāta pamatojumu *“Klīniski apstiprināta grūtniecība”* vai *„Neiestājās grūtniecība“*;

5.10.3. norāda informāciju par personai ievadīto embriju skaitu;

* 1. pēc medicīniskās apaugļošanas procedūras veikšanas izraksta (veidlapa Nr. 027/u “Izraksts no stacionārā/ambulatorā pacienta medicīniskās kartes” vai veidlapas formas Nr.003/u III sadaļa jeb Epikrīze) izsniegšanu personai, kurā norādīta tālākā ārstēšanas un uzraudzības taktika, plānotie novērošanas izmeklējumi, informācija par zāļu lietošanas kārtību un cita personas turpmākai ārstēšanai nozīmīga informācija;

5.12 izraksta informācijas ievadi Vienotās veselības nozares elektroniskās informācijas sistēmā;

5.13 VIS MAR modulī ne vēlāk kā 5 dienu laikā maina personas statusu:

5.13.1. uz „*Izslēgts*”, ja persona atsakās no medicīniskās apaugļošanas pakalpojuma saņemšanas, vai, ja personai nav nepieciešama, vai nav iespējama medicīniskā apaugļošana medicīnisku indikāciju dēļ;

5.13.2. uz „*Pārtraukts*”, ja personai ir uzsākta medicīniskās apaugļošanas procedūras izpilde, bet persona trīs mēnešus pēc pēdējās vizītes nav vērsusies ārstniecības iestādē procedūras turpināšanai, izņemot gadījumus, ja pārtraukums radies personas veselības stāvokļa dēļ;

5.14 reizi pusgadā informācijas pārskatīšanu VIS MAR modulī par personām ievadīto informāciju un tās atbilstību faktiskajai situācijai, nepieciešamības gadījumā mainot informāciju atbilstoši šajā kārtībā noteiktajam.

1. IZPILDĪTĀJS medicīnisko indikāciju gadījumā medicīniskās apaugļošanas procesa ietvaros ir tiesīgs izrakstīt personai, kurai VIS MAR norādīts statuss „Uzsākts”, kompensējamās zāles un medicīniskās ierīces.
2. IZPILDĪTĀJS manipulāciju 16146 – “Embriju pārstādīšana (3. posms) (iekļautas ginekologa konsultācijas izmaksas)” norāda atsevišķā veidlapā Nr.024/u „Ambulatorā pacienta talons”, kur pakalpojuma sniegšanas datums ir faktiskais datums, kad veikts embriju transfērs.

1. IZPILDĪTĀJS no 2025.gada 1.janvāra VIS Ambulatoro pakalpojumu apmaksas norēķinu sistēmas modulī ievada informāciju par visiem, t.sk. maksas, sniegtiem medicīniskās apaugļošanas pakalpojumiem pacientiem.
2. Atbilstoši medicīniskās apaugļošanas pakalpojumu sniedzēju atlases procedūras nolikumam DIENESTS:

9.1. vērtē IZPILDĪTĀJA darbības kvalitāti vienu reizi gadā atbilstoši sekojošiem kritērijiem:

|  |  |  |
| --- | --- | --- |
| **N.p.k** | **Kritērija nosaukums** | **Metodika** |
| 1. | embriju daudzums svaigā embriju transfērā, pacientu grupa līdz 37 gadiem | dati tiek iegūti no Dienesta pārziņā esošām informācijas sistēmām |
| 2. | klīniskās grūtniecības rādītājs, pacientu grupa līdz 37 gadiem | dati tiek iegūti no Dienesta pārziņā esošām informācijas sistēmām |
| 3. | pēc 37.grūtniecības nedēļas dzimušo bērnu skaits (vienaugļu grūtniecības), pacientu grupa līdz 37 gadiem | dati tiek iegūti no Dienesta pārziņā esošām informācijas sistēmām |
| 4. | pacientu sūdzību īpatsvars | sūdzību skaits par pakalpojumu kalendārā gada laikā/unikālo pacientu skaits, kas saņēma pakalpojumu kalendārā gada laikā) x 100% |
| 5. | vidējais vērtējums par saņemto pakalpojumu kvalitāti no pacientu aptaujas  | pacientu vērtējums tiek iegūts no Dienesta veiktās pakalpojuma saņēmēju aptaujas  |

Tabulas 4. un 5. punktā norādīto kritēriju vērtēšanai noteiktas šādas robežvērtības:

|  |  |
| --- | --- |
| **Kritērija nosaukums** | **Mērķa rādītāji** |
| **Nepieņemams** | **Uzraugāms** | **Pieņemams** |
| 2025. | 2026. | 2027. | 2025. | 2026. | 2027. | 2025. | 2026. | 2027. |
| pacientu sūdzību īpatsvars  | ≥ 5% | ≥ 5% | ≥5% | 2-4% | 2-4% | 2-4% | ≤ 1% | ≤ 1% | ≤ 1% |
| vidējais vērtējums par saņemto pakalpojumu kvalitāti no pacientu aptaujas  | ≤6 | ≤6 | ≤7 | 6-7 | 6-7 | 7-8 | ≥7 | ≥7 | ≥8 |

9.2 atbilstoši veiktajam darbības kvalitātes vērtējumam ir tiesīgs pārskatīt Līguma nosacījumus vai izbeigt Līgumu pirms termiņa, ja vērtēšanas kritēriji nav izpildīti vai ir izpildīti nepilnīgi;

9.3. var mainīt vai papildināt 9.1 punktā ietvertos kritērijus, par to rakstiski informējot IZPILDĪTĀJU.

10. DIENESTA pienākums ir informēt IZPILDĪTĀJU par VIS MAR darbību.